**APSTIPRINĀTI**

Ar Nīcas novada domes 09.03.02020.sēdes

lēmumu (protokols Nr.5)

**Nīcas novada**

**Otaņķu pagasta bibliotēkas**

**LIETOŠANAS NOTEIKUMI**

**I. Vispārīgie noteikumi**

1. Šie noteikumi nosaka Otaņķu pagasta bibliotēkas ( turpmāk – bibliotēka)

pakalpojumu sniegšanas kārtību lietotājiem.

2. Bibliotēka ir kultūras, izglītības un informācijas iestāde, kas nodrošina iedzīvotāju bibliotekāro un informacionālo apkalpošanu pašvaldības teritorijā.

3. Bibliotēkas darbības juridiskais pamats ir Latvijas Republikas likumi un citi spēkā esošie normatīvie akti, pašvaldības saistošie noteikumi, bibliotēkas nolikums un bibliotēkas lietošanas noteikumi. Bibliotēkas lietotāja tiesības un pienākumus nosaka Bibliotēku likums, citi Latvijas Republikas likumi un tiesību akti, Bibliotēku nolikums un bibliotēkas lietošanas noteikumi.

**II. Bibliotēkas lietotāju reģistrācijas kārtība**

4. Bibliotēkas lietotājs ir ikviena juridiska vai fiziska persona, kas izmanto bibliotēkas pakalpojumus.

5. Lietotājus bibliotēkā reģistrē, uzrādot personu apliecinošu dokumentu (pasi vai ID karti).

6.Lietotājus līdz 15 gadu vecumam bibliotēkā reģistrē, uzrādot pasi, ID karti un viena no vecāku vai tiem pielīdzināto personu rakstveida piekrišanu.

7. Reģistrējoties bibliotēkā, lietotājam jāiepazīstas ar bibliotēkas lietošanas

noteikumiem un ar savu parakstu jāapstiprina sava apņemšanās tos ievērot.

8. Reģistrētam bibliotēkas lietotājam tiek izsniegta Bibliotēkas lietotāja karte.

9. Reģistrējoties bibliotēkā lietotājs iegūst tiesības saņemt līdzņemšanai dokumentus no attiecīgās bibliotēkas abonementa fonda un uz vietas izmantot visu bibliotēku lasītavu krājumus.

10.Bibliotēkas lietotāja kartes nozaudēšanas vai bojājuma gadījumā karti atjauno, uzrādot pasi vai ID karti.

11. Mainot uzvārdu, dzīves vai darbavietu, lietotājam tas jāpaziņo bibliotēkai kārtējā apmeklējuma reizē, uzrādot attiecīgās izmaiņas apstiprinošu dokumentu.

12. Bibliotēkas darbinieki apņemas nodrošināt iesniegto personas datu aizsardzību atbilstoši normatīvo aktu prasībām.

**III. Bibliotēkas lietotāju apkalpošanas kārtība**

13. Bibliotēkas sniegtie pamatpakalpojumi ir bez maksas

14. Maksas pakalpojumus apstiprina ar Nīcas novada domes lēmumu.

15. Bibliotēkas bezmaksas pamatpakalpojumi ir šādi:

15.1.bibliotēkas apmeklēšana un lietotājiem paredzēto pakalpojumu iekārtu un aprīkojuma izmantošana, lietotāja reģistrācija bibliotēkā, Bibliotēkas lietotāja kartes izsniegšana, grāmatu un citu dokumentu izsniegšana līdzņemšanai vai izmantošanai uz vietas bibliotēkā;

15.2. lietotāju apmācība un konsultāciju sniegšana par bibliotēkas krājumiem un citiem informācijas resursiem, datu bāzēm un citām informācijas meklēšanas sistēmām un to izmantošana;

15.3. bibliotekāro, bibliogrāfisko un faktogrāfisko uzziņu sniegšana;

15.4.Reģistrēšana e-grāmatas lasīšanai;

15.5. bibliotēkas un literatūras popularizēšanas pasākumi.

16. Bibliotēkā saņemtā literatūra jānodod noteiktā termiņā. Bibliotēkas izsniegto grāmatu lietošanas termiņš ir 30 dienas, žurnāliem – 2 dienas, jaunieguvumiem un paaugstināta pieprasījuma grāmatām – 10 dienas. Ja izsniegtie dokumenti nav jaunieguvumi vai tos nepieprasa cits lietotājs, termiņu iespējams pagarināt, ierodoties bibliotēkā, pa tālruni vai sūtot e-pasta ziņojumu, taču līdzņemšanai izsniegtie dokumenti, kuru lietošanas termiņš regulāri tiek pagarināts, pie lasītāja var atrasties ne ilgāk par trim mēnešiem.

17. Par katra izsniegtā iespieddarba vai cita materiāla nodošanas termiņa neievērošanu Lietotājs maksā kavējuma naudu, kuru nosaka un uzskaita Bibliotēku Informācijas sistēma “Alise” (BIS Alise) - viens cents par katru nokavēto dienu katram iespieddarbam vai citam materiālam. Kavējuma naudu iekasē bibliotēkas darbinieks Lietotājam, izsniedzot maksājuma dokumentu.

18. Lietotājiem vienlaikus izsniedz ne vairāk kā 5 iespieddarbus vai citus dokumentus.

19. Lietotājs nedrīkst bojāt bibliotēkas inventāru un iekārtas vai nodarīt citus materiālus zaudējumus bibliotēkai.

20. Iespieddarbus, kuri nav Otaņķu pagasta bibliotēkas fondā, var pasūtīt, izmantojot starpbibliotēku abonementu (SBA).

21. Bibliotēkā kopēšanas darbu pēc lietotāja pieprasījuma veic tikai bibliotēkas darbinieks.

**IV. Bibliotēkas lietotāja tiesības**

22. Bibliotēkas nodrošina Bibliotēku likuma 23. pantā noteikto bibliotēkas lietotāja pamattiesību ievērošanu.

23. Lietotājam ir tiesības saņemt savlaicīgus un kvalitatīvus bibliotēkas pakalpojumus. Lietotājiem ir tiesības uz grāmatu un citu dokumentu līdzņemšanu, kā arī iespieddarbu un citu dokumentu rezervēšanu BIS Alise.

24. Lietotājam ir tiesības saņemt lasīšanai grāmatas un citus dokumentus no bibliotēkas krājuma vai saņemt tos SBA kārtā no citu, arī ārvalstu, bibliotēku krājumiem, ja attiecīgajā bibliotēkā pasūtīto dokumentu nav.

25. Interneta lietošanu bibliotēkā nosaka Datoru, interneta un vispārpieejamo elektroniskās informācijas resursu publiskas izmantošanas kārtība Nīcas novada Otaņķu pagasta bibliotēkā un Interneta izmantošanas noteikumi Nīcas novada Otaņķu pagasta bibliotēkā.

26. Bibliotēkas lasītājiem ar kustību, redzes ir tiesības saņemt bibliotēkas pakalpojumus dzīvesvietā bez atlīdzības.

27. Lietotājam ir tiesības uz personas datu neaizskaramību. Ziņas par lietotāja izmantotajiem dokumentiem un informāciju ir konfidenciālas. Bez lietotāja piekrišanas bibliotēka šīs ziņas nedrīkst nodot vai izpaust trešajai personai, izņemot normatīvajos aktos noteiktajos gadījumos.

28. Priekšlikumus, atsauksmes, sūdzības par bibliotēkas darbu lietotājs var iesniegt bibliotēkas direktoram vai bibliotēkas vadītājam, vai ierakstīt atsauksmju un ierosinājumu grāmatā.

**V. Bibliotēkas lietotāja pienākumi**

29. Bibliotēkas lasītājiem ir jāievēro Bibliotēkas likuma 24. panta noteiktie pienākumi.

30. Lietotājam ir jāiepazīstas ar bibliotēkas lietošanas noteikumiem un jāievēro.

31. Lietotājs nedrīkst iznest no bibliotēkas grāmatas un citus dokumentus, kuru saņemšanu viņš nav noformējis pie bibliotekāra.

32. Saņemtos iespieddarbus un citus materiālus nodot bibliotēkā norādītajā termiņā.

33. Lietotājam jāsaudzē bibliotēkas krājumā esošās grāmatas un citi dokumenti. Par tajos pamanītiem bojājumiem jāziņo bibliotekāram.

34. Nozaudētos vai lietotāja sabojātos bibliotēkas izdevumus lasītājiem jāaizstāj ar identiskiem vai ar tādiem, kurus par līdzvērtīgiem atzinusi bibliotēka. Nozaudēto vai sabojāto izdevumu vērtību nosaka pēc iepirkuma dokumentā norādītajām cenām. Ja izdevuma vērtība palielinājusies, to nosaka bibliotēkas darbinieki.

35. Lietotājam aizliegts bojāt bibliotēkas inventāru un iekārtas vai nodarīt citus materiālus zaudējumus bibliotēkai. Par nodarīto kaitējumu lietotājs atbild normatīvajos aktos noteiktā kārtībā.

36. Lietotājus, kuri neievēro šos noteikumus, izslēdz no bibliotēkas lietotāju skaita uz laiku līdz vienam gadam. Par atkārtotu pārkāpumu lietotāju izslēdz no bibliotēkas lietotāju skaita bez atjaunošanas tiesībām.

37. Lietotājs, kurš neievēro bibliotēkas lietošanas noteikumus, traucē darbu citiem apmeklētākiem vai bibliotēkas darbiniekiem, bojā inventāru, var tikt izraidīts no bibliotēkas telpām.

38. Par gadījumiem, kad lietotājs pārkāpj bibliotēku lietošanas noteikumus un neņem vērā bibliotēkas darbinieku aizrādījumu, darbinieks par notikušo informē policiju.

Nīcas novada

Otaņķu pagasta bibliotēkas vadītāja Vineta Jušķevica